مقام ابراہیم (برزہ)

ابراہیم خلیل کا مقام برزہ میں واقع ہے، جو شام کے دار الحکومت دمشق کے شمال میں جبلِ قاسیون کے دامن میں ہے۔ یہ ایک چھوٹی سی مسجد ہے جس کے اندر ایک تنگ اور گہری غار موجود ہے۔ کہا جاتا ہے کہ نبی ابراہیم خلیل شام سے فلسطین جاتے ہوئے کئی مہینے اسی غار میں چھپے رہے۔ بعض دوسری روایات اور چند تاریخی ذرائع کے مطابق ابراہیم خلیل کی پیدائش بھی اسی غار میں ہوئی تھی۔دمشق: طروحات متكررة بلا حلول بمجلس محافظة دمشق 

قدیم زمانے میں دمشق اور اس کے نواحی علاقوں خصوصاً غوطہ سے بڑی بڑی جماعتیں اس مقام پر آیا کرتی تھیں۔ لوگ مختلف علاقوں سے تحائف لے کر آتے اور یہاں ایک عظیم جشن منایا جاتا تھا جسے "جمعۃ برزہ" یا "النوبہ" کہا جاتا تھا۔ اس موقع پر شمشیر زنی اور گھڑ سواری کے حیرت انگیز مظاہرے کیے جاتے، تمام حاضرین کے لیے ہریسہ (ایک خاص کھانا) تیار کیا جاتا اور جشن و تقریبات منعقد ہوتیں۔

تاریخی روایات کے مطابق نبی ابراہیم خلیل اس مقام سے گذرے تھے اور تاریخی شواہد اس بات کی تائید کرتے ہیں۔ یہ بات عقلی طور پر بھی مناسب لگتی ہے، کیونکہ ابراہیم خلیل کا سفر حران (جزیرۂ شام) سے فلسطین کی جانب تھا اور راستے میں یہ مقام آتا ہے جیسا کہ متعدد تاریخی کتب میں بیان کیا گیا ہے۔ مزید برآں، اس دور میں دمشق اس خطے کا ایک بڑا شہر اور مرکز تھا اور برزہ دمشق کی سرحد پر واقع تھی۔ یہ مقام، اس کی غار یا مغارہ مختلف تمدنوں میں مشہور رہی ہے، بشمول رومی تہذیب کے زمانے کے۔

 حوالہ جات 

زمرہ:مقدس شہر
زمرہ:غار
زمرہ:دمشق
زمرہ:تاریخ سوریہ
زمرہ:شام میں مقابر